АҞӘА, лаҵара 18 – Sputnik, Бадри Есиава. Аԥснытәи абоксиор Игор Адлеиба аиндаҭлараҿы аҩбатәи аисараан даҵахеит. Абри атурнир аҿы аиааира ргеит Сабри Џьанбеи, Артур Џьидариани ҳәа Sputnik акорреспондент изааицҳаит Аԥсны ақәыԥшцәа еизгоу ркоманда азыҟаҵаҩ Иракли Ҵурҵумиа.
"Аӡбаҩцәа Игор Адлеиба даҵахеит ҳәа иршьеит. Сара, сара сеиԥш аӡәырҩы, уи иашам ҳәа иазаҳаԥхьаӡоит. 19-шықәса зхыҵуаз Малик Джумаевы иареи еицықәгылеит. Уаанӡа, Краснодартәи атәылаҿацә ачемпионатқәа руак аҟынгьы урҭ еиндаҭлахьан. Игор усҟан аиааира игеит. Уажәы асеиԥш иҟалеит. Аха аспорт аҿы усеиԥшқәа маҷым. Актәи риааирақәа ргеит Сабри Џьанбеи, Артур Џьидариани", — ҳәа еиҭеиҳәоит Ҵурҵумиа.
Аӡбаҩцәа рыӡбара аиҭахәаԥшра ҟалом абокс азы Урыстәыла Афедерациа аԥҟаррала.